Kõrgharidusreformi üle peab arutama, kuid põhimõtetest ei tahaks loobuda, ütles haridusminister Jaak Aaviksoo. Tema sõnul peab reform sisaldama tulemuslikkust, motivatsiooni ja õiglust. Ehk teatud tingimustel tasuta kõrgharidust, ülikoolide uut, kvaliteedist sõltuvat rahastamissüsteemi ja vajadustega seotud toetusi üliõpilastele. Sügiseks peab eelnõu parlamendis olema, kuid kultuurikomisjoni esimees Urmas Klaas ootab seda küpsemana kui oli põhikooli ja gümnaasiumiseaduse eelnõu.